தொடரூந்து ஓடிக்கொண்டேயிருந்தது. இடையில் இரண்டு தரிப்பு நிலையங் களில்மட்டும் நின்றது. பிரயாணிகள் ஏறினார்கள், இறங்கினார்கள், பயணம் தொடர்ந்தது. ஒவ்வொரு தரிப்பும் நெருங்கியபோதும் நந்தினிக்கு இனம்தெரியாத ஒரு மனக்குழப்பம் ஏற்பட்டது. அடுத்தது என்னவாயிருக்கும் என்பதை யூகித்துப்பார்க்கவே அவளது மனம் மறுத்தது. மறுபடியும் பிரிவு ஏற்படுமோ? அப்படி நேர்ந்தால் தனது நிலை என்ன? உள்ளத்தில் கலவரம்.